ICEVI વેસ્ટ એશિયાના ચેરપર્સન ભૂષણ પુનાનીએ સુપ્રીમ કોર્ટના નિર્ણયને આવકાર્યો છે અને કહ્યું કે “સુપ્રીમ કોર્ટના આ નિર્ણયે મેડિકલના એવા વિદ્યાર્થીઓ માટે કેડી કંડારી છે જેમને સાંભળવા કે જોવામાં ક્ષતિ હોય. મને જાણ છે ત્યાં સુધી PwD એક્ટ હેઠળ દ્રષ્ટિની ખામી ધરાવતા વ્યક્તિને MBBSમાં એડમિશન મળ્યું હોય તેવો દેશમાં આ પ્રથમ કિસ્સો છે. દ્રષ્ટિની ક્ષતિ હોય તેવા ડોક્ટર્સ છે પણ મોટાભાગના એવા છે જેમને એડમિશન પછી કે કોર્સ પૂરો થયા પછી દ્રષ્ટિની ક્ષતિ થઈ હોય. US જેવા અમુક જ દેશોમાં આવા કિસ્સાઓમાં સીધું એડમિશન આપવાની જોગવાઈ છે.”